સાતમા નંબરની ટીમ શ્રીલંકા જો ભારતને ૩-૦થી હરાવી દે તો તેને આઠ રેન્કિંગ પોઇન્ટનો ફાયદો મળશે અને તે પાંચમા સ્થાને પહોંચી જશે, જ્યારે ભારતના ૮૯ પોઇન્ટ રહી જશે. યજમાન ટીમ જો ભારત સામે ૨-૧થી જીત હાંસલ કરશે તો તેને ચાર પોઇન્ટનો ફાયદો થશે અને કોહલીની ટીમને પછાડીને પાંચમા નંબરનું સ્થાન હાંસલ કરી લેશે. આ શ્રેણીમાં ભારતીય બેટ્સમેનો મુરલી વિજય (૨૧મું સ્થાન), અજિંક્ય રહાણે (૨૨) અને ચેતેશ્વર પૂજારા (૨૫)ને રેન્કિંગમાં સુધાર કરવાની તક મળશે, જ્યારે શ્રીલંકાના કૌશલ સિલ્વા (૩૦મું સ્થાન), દિમુથ કરુણારત્ને (૩૨) અને દિનેશ ચાંદીમલ (૪૫)ની નજર પણ રેન્કિંગ સુધારવા પર ટકેલી હશે.